CELEX: 32015R0020
Language: sl
Date: 2015-01-05 00:00:00
Title: Izvedbena uredba Komisije (EU) 2015/20 z dne 5. januarja 2015 o uvrstitvi določenega blaga v kombinirano nomenklaturo

8.1.2015   
            
            
               SL
            
            
               Uradni list Evropske unije
            
            
               L 4/7
            
         IZVEDBENA UREDBA KOMISIJE (EU) 2015/20
   z dne 5. januarja 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. januarja 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Elektronska naprava (t. i. medijski strežnik), ki vključuje vgrajen bliskovni pomnilnik z zmogljivostjo 2 TB, trdi disk s shranjevalno zmogljivostjo 4 TB in procesor MPEG za različne video, slikovne in avdio formate.
                  Naprava je med drugim opremljena z naslednjimi vmesniki:
                  
                              —
                           
                           
                              dvojnimi bakrenimi vrati za sprejem z zmogljivostjo 1 Gbe (gigabitni ethernet),
                           
                        
                              —
                           
                           
                              dvojnimi pretočnimi vrati tipa SFP (Small Form-factor Pluggable) z zmogljivostjo 10 Gbe, ki se uporabljajo za pošiljanje,
                           
                        
                              —
                           
                           
                              dvojnimi bakrenimi vrati za upravljanje z napravo z zmogljivostjo 1 Gbe,
                           
                        
                              —
                           
                           
                              dvojna vrata USB.
                           
                        Naprava podpira naslednje medijske formate:
                  
                              —
                           
                           
                              MPEG-2 TS in MPEG-4 (H.264),
                           
                        
                              —
                           
                           
                              spremenljivo bitno hitrost (VBR) in stalno bitno hitrost (CBR),
                           
                        
                              —
                           
                           
                              visoko ločljivost (HD) in standardno ločljivost (SD).
                           
                        Naprava omogoča 2 500 tokov s hitrostjo 3,75 Mbps.
                  Napravo uporabljajo ponudniki kabelske ali internetne televizije za razširjanje multimedijskih izdelkov na zahtevo potrošnikov.
                  Multimedijski izdelki, kot so video sekvence, slike, podatki in zvok, se izmenjujejo (prejemajo in prenašajo) med medijskimi strežniki, nameščenimi v omrežju ponudnikov. Naprava posname prejeto vsebino in jo na zahtevo prenese preko pretočnega prenosa OTT (Over the Top Technology) na porabnikovo končno opremo, na primer televizorje, naprave za samodejno obdelavo podatkov, igralne konzole ali mobilne telefone.
               
               
                  8525 60 00
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8525 in 8525 60 00.
                  Naprava je zasnovana tako, da lahko opravlja dve ali več različnih funkcij (aparati za telekomunikacijo pod tarifno številko 8517, aparati za snemanje ali reprodukcijo slike pod tarifno številko 8521 in oddajniki pod tarifno številko 8525). Glavne funkcije naprave v smislu opombe 3 k oddelku XVI ni mogoče določiti, saj so pri njeni uporabi vse funkcije enako pomembne. Zato jo je treba uvrstiti pod tarifno številko, ki je po številčnem zaporedju zadnja med tistimi, ki jih je treba enako upoštevati. Uvrstitev pod oznaki KN 8517 ali 8521 je zato izključena.
                  Ker naprava poleg prenašanja tudi sprejema (v omrežju ponudnikov) video vsebine (televizijske signale) od drugih medijskih strežnikov, je uvrstitev pod tarifno številko 8525 50 00 izključena.
                  Naprava se zato uvrsti pod oznako KN 8525 60 00 kot oddajnik z vdelanim sprejemnikom.